ЦЯЖКІ ДЫЯЛОГ З ВУЧОБАЙ ці

ЯК ДАПАМАГЧЫ СВАЙМУ ДЗІЦЯЦІ ВУЧЫЦЦА

Вучоба нашых дзяцей – гэта тое, што суправаджае вас, паважаныя бацькі, на працягу досць дўгага часу і ў чым вы абавязкова ў той ці іншай ступені ўдзельнічаеце. Успомніце, з якой радасцю ішло ваша тады зусім яшчэ маленства ў школу. Колькі надзей звязвалася з вучобай у сям’і першакласніка. Але, на жаль, далёка не ўсе з іх збыліся, а для некаторых дзетак вучоба ператварылася ў цяжкую павіннасць, а яе фармальная прыкмета – адзнака – часта не радуе. Неяк папаўся мне артыкул вядомага вуонага, прафесара Махмутава, прысвечаны праблеме інтэлектуальнага развіцця школьнікаў. У ліку цікавых фактаў, што прыводзіліся ў артыкуле, мяне ўразіла тое, што аказваецца, больш за 2/3 дзяцей, якія слаба паспяваюць, патэнцыяльна здольныя, але гэтыя здольнасці не атрымалі развіцця па розных прычынах. Напэўна, адной з такіх прычын з’явілася неўменне, а можа нежаданне  аказаць падтрымку свайму дзіцяці ў вучэбнай дзейнасці.

Наша задача сёння заключаецца ў тым, каб разам выявіць тыповыя праблемы ў вучэбнай дзейнасці дзяцей і выпрацаваць практычныя прыёмы аказання дапамогі ім у гэтай дзейнасці.

Але перш, чым пачаць сур’ёзную размову, мы хочам, каб вы усміхнуліся  (дыялог-жарт)

З пункту гледжання псіхолага, у падлеткавым узросце ўзнікаюць новыя матывацыі навучання, якія звязаны з усведамленнем жыццёвай перспектывы, свайго месца ў будучым, прафесійных намераў, ідэала. Веды набываюць асаблівую значнасць для развіцця асобы падлетка. Яны з’яўляюцца той каштоўнасцю, якая забяспечвае падлетку расшырэнне ўласнага ўсведамлення  і  месца сярод равеснікаў. Менавіта ў падлеткавым узросце прыкладваюцца спецыяльныя намаганні для расшырэння жыццёвых, мастацкіх і навуковых ведаў. Падлетак добра засвойвае жыццёвы вопыт значных  для яго людзей, што дае магчымасць арыентавацца ў паўсядзённым жыцці.

Важным стымулам да вучобы з’яўляецца пры гэтым жаданне прызнання сярод равеснікаў. Высокая адзнака дае магчымасць пацвердзіць свае здольнасці. Супадзенне ацэнкі і самаацэнкі важна для эмацыянальнага дабрабыту падлетка. У іншым выпадку можа ўзнікнуць дыскамфорт і нават канфлікт. Зразумела, што ўстойлівыя вучэбныя матывы фарміруюцца  на аснове пазнавальнайпатрэбнасці і пазнавальных інтарэсаў. Пазнавальныя інтарэсы падлеткаў моцна адрозніваюцца. У адных яны характарызуюцца  неакрэсленасцю, зменлівасцю і сітуатыўнасцю. У другіх праяўляюцца ў дачыненні да пэўнага вузкага кола вучэбных прадметаў, у трэціх – да большасці з іх. Пры гэтым вучняў могуць цікавіць розныя бакі прадметаў: фактаралагічны матэрыял, сутнасць з’яў, прымяненне на практыцы.

Вучэбная дзейнасць мае сваю структуру. Д. Эльконін выдзеліў у ёй некалькі ўзаемазвязаных кампанентаў:

1)   вучэбная задача – тое, што павінен засвоіць вучань, спосаб дзеяння;

2)   вучэбныя дзеянні – тое,што вучань павінен рабіць, каб сфарміраваць узор дзеяння, якое ўсвайваецца  і ўзнаўленне гэтага ўзору;

3)   дзеянне кантролю – супастаўленне ўзноўленага дзеяння з узорам;

4)   дзеянне ацэнкі – вызначэнне таго, наколькі вучань дасягнуў выніку, ступені змяненняў, што адбыліся ў вучня.

Самае важнае ў вучэбнай дзейнасці  - гэта рэфлексія самога на самога сябе, адсочванне новых дасягненняў і змяненняў. “Не ўмеў” – “Умею”, “Не мог” – “Магу”, “Быў”  - “Стаў” – асноўныя ацэнкі выніку паглыбленай рэфлексіі сваіх дасягненняў.

А зараз мы папрацуем у групах і паспрабуем разам “дакапацца” да прычын недастатковй цікавасці нашых дзяцей да вучэбнай дзейнасці. Перад вамі на дошцы – “дрэва праблем”. Яно пакуль без лістоў. Я папрашу ў групах абмеркаваць пытанне “Чаму ў нашых дзяцей зніжаецца цікавасць да вучобы?” Вы павінны выбраць значныя на ваш погляд, прычыны, прымацуем карткі на наша “Дрэва праблем”, а прадстаўнік ад групы растлумачыць ваш выбар. /Работа ў групах –5мін./

У працэсе падрыхтоўкі да нашай размовы мы далі вам і вашым дзецям

пытанні “паралельнай” анкеты, якая датычыць ацэнкі вашай ролі і ступені вашага ўдзелу у вучэбнай дзейнасці дзяцей. Зараз мы раздадзім вам анкеты вашых дзетак . Кожны з вас зможа вызначыць для сябе, наколькі вам вядомы цяжкасці ў вучобе вашых дзяцей. Параўнанне дапаможа выявіць тое, на што вы, магчыма, не звярталі ўвагі.  Лік супадзенняў вашых адказаў пакажа вам, наколькі вы валодаеце сітуацыяй. Анкеты можна ўзяць дадому і прадоўжыць роздум.

Цудоўна, калі лік супадзенняў адказаў 10 ці блізкі [**да 10.**](http://cityadspix.com/tsclick-AQBC4XT0-JHFDQUHP?url=http%3A%2F%2Fogo1.ru%2Fmarket%2Fshurupovertu%2F93646-Interskol-DA-10&sa=1000&sa1=&sa2=&sa3=&sa4=&sa5=&bt=20&pt=9&lt=2&tl=3&sa=1000&sa1=&sa2=&sa3=&sa4=&sa5=&im=OTY1NS0wLTE0MjEyNDI3MTMtMTcxOTY4NzI%3D&fid=NDQ1NTYwOTc1&prdct=300431073309380337&kw=%D0%B4%D0%B0%2010.) Варта сур’ёзна задумацца, калі ён 5 ці менш 5. У гэтым выпадку вы, напэўна, недастаткова ўвагі ўдзяляеце вучэбнай дзейнасці вашых дзяцей і вам неабходна знайсці больш часу для іх падтрымкі. А мы, педагогі, жадаем вам поспехаў у цяжкай справе і пастараемся дапамагчы вам парадамі.

**Этап ролевай гульні**

А зараз кожная з груп атрымае варыянт сітуацый і практычных рэкамендацый да вырашэння праблемы. Вы павінны на працягу 5 мін. пазнаёміцца з імі і паказаць 2 кароткія сцэнкі, адна з якіх паказвае, як нельга паступаць, а другая – варыянт правільнага вырашэння праблемы. Можна падзяліцца сваім бацькоўскім вопытам у падобнай сітуацыі.

*Вывад:* няма правільных і няправільных рашэнняў у нейкай складанай для дзіцяці сітуацыі ў вучэбнай дзейнасці. Проста ёсць рашэнні, адэкватныя магчымасцям, здольнасцям вучня, яго дамаганням і чаканням бацькоў, а ёсць неадэкватныя. Каб менш прымаць другіх, трэба вывучаць сваё дзіця, быць побач з ім, раздзяляць яго праблемы і  вучыцца іх вырашаць разам.

Каб дапамагчы дзіцяці ў складанай для яго дзейнасці -  вучобе  мы павінны зразумець, чаго мы хочам дасягнуць, да чаго імкнёмся і для чаго. Калі мы думаем, што ўмець вучыцца – гэта значыць атрымліваць толькі выдатныя адзнакі, мы падмяняем паняцці і імкнёмся да выніку, мінаючы працэс. Калі мы лічым, што ўмець вучыцца – гэта не  балавацца і слухацца настаўніка, мы звяртаем увагу на знешні бок працэсу навучання.

Для пачатку трэба засвоіць, што мэта -  гэта не адзнака, а авалоданне ведамі і ўменнямі. Самае галоўнае, каб дзіця радавалася атрыманаму выніку, рэшанай задачы, засвоеным уменням і ведам. І падтрымаць ягоў гэтай радасці, навучыць яго гэтаму можаце вы, бацькі. Не бойцеся перабаршчыць, радуйцеся і трыумфуйце, бо эмацыянальная станоўчая рэакцыя намнога важней  для дзіцяці, чым добрая адзнака.

Калі з’явіліся дрэнныя адзнакі і дзіця не можа з імі справіцца, вы можаце яму дапамагчы, выконваючы рад простых правіл /Парады бацькам, якія раздзяляюць вучэбныя праблемы дзяцей/

**ПАРАДЫ БАЦЬКАМ,**

**ЯКІЯ ДАПАМАГАЮЦЬ ДЗЕЦЯМ ВЫРАШАЦЬ ІХ ВУЧЭБНЫЯ ПРАБЛЕМЫ**

**1.**                 Не старайцеся крычаць, караць дзіця: дрэнная адзнака ўжо і так успрымаецца ім як пакаранне.

**2.**                 Высветліце, за што пастаўлена адзнака, якая не задавальняе вас і ваша дзіця, каб было зразумела, над чым працаваць

**3.**                 Прааналізуйце памылкі, не прыніжаючы дзіця

**4.**                 Хваліце дзіця за тое, што ў яго атрымалася зараз, а раней не атрымлівалася. Пры гэтым, калі вы перакананы, што дзіця старалася, а прынесла толькі “тройку”, умейце абрадавацца і ёй, падтрымайце дзіця

**5.**                 Хваліце дзіця за кожны поспех у рабоце. Не ўпускайце таго, што вам заўсёды здавалася дробезямі: почырк, акуратнасць, паслядоўнасць дзеянняў, нават калі ў цэлым заданне выканана не зусім добра. Толькі пасля пахвалы пераходзьце да разбору няўдач і адразу парайце, як іх можна выправіць ці пазбегнуць

**6.**                 Стаўце перад дзіцем дасягальныя мэты і вучыце яго самога кантраляваць, дасягнуў іх ці не

Звернемся яшчэ раз да нашага “дрэва праблем”. Зараз мы паспрабуем асвоіць нескладаныя прыёмы развіцця мысліцельных здольнасцей дзяцей, якія вы зможаце выкарыстаць дома і ,тым самым павысіць якасць дапамогі сваім дзецям у вучэбнай дзейнасці. Кожная творчая група атрымае тэкст практыкавання, якое вы павінны выканаць. /Час 3 мін./

Мы завяршаем работу ў групах, дзякуемудзельнікам і просім кожнага сфармуляваць свой, правераны жыццём або знойдзены сёння сакрэт падтрымкі вучэбнай дзейнасці дзіцяці. Рэфлексію зробім наступным чынам: я перадаю кожнаму з вас “мікрафон” /свечка/, і гэты ўдзельнік заканчвае адзін са сказаў, падрыхтаваных на дошцы. І так па чарзе. Мы прызнаем за вамі і жаданне прамаўчаць, калі гэта нешта патаемнае ці балючае для вас. Дзякуем за ўдзел, мы пачынаем.

*На дошцы:*Я  ВЫРАШЫЎ(ЛА)   ДЛЯ  СЯБЕ,   ШТО НІКОЛІ НЕ   БУДУ…

ДЛЯ МЯНЕ (або  Ў НАШАЙ   СЯМ’І) ГАЛОЎНАЕ  Ў ПАДТРЫМЦЫ ВУЧОБЫ   ДЗІЦЯЦІ – ГЭТА…

*Заключнае слова*

Такім чынам, мы сёння пераканаліся, што прычын “непаспяховай” вучэбнай дзейнасці дзяцей вельмі многа. Пазнаць гэтыя прычыны, знайсці спосаб пазбавіцца ад іх можаце толькі вы, зразумела, пры падтрымцы педагогаў. І няма адзінага правіла для ўсіх і на ўсе выпадкі жыцця. Кожнае дзіця унікальнае, унікальныя і нашы з ім адносіны. Вы лепш ведаеце сваё дзіця, больш яго любіце, вам лёгка “пачуць” яго, паглядзець на свет яго вачыма.

У вас, самых блізкіх для яго людзей, гэта абавязкова атрымаецца. У любым выпадку помніце, што няма ў жыцці маленькага дзіцяці ніякіх псіхалагічных адхіленняў, адхіленняў у паводзінах, не звязаных у той ці іншай ступені з асаблівасцямі сям’і, дарослых, якія яго акружаюць, іх пачуццяў, дзеянняў. Магчыма, варта прыгледзецца да сябе і змяніцца.

Мы падрыхтавалі вам “Запаведзі выхавання”, “Парады”, а таксама варыянт практыкаванняў, якія вы зможаце выкарыстаць дома пры рабоце з дзецьмі. /Названыя тэксты раздаюцца бацькам/.

Поспехаў вам!

*Запаведзі выхавання*

                   знайдзіце ў дзіцяці што-небудзь, вартае пахвалы.

                   не сварыцеся, а вучыце!

                    ацаніце лепшае ў сваіх дзецях

                   развівайце ў дзяцей упэўненасць у сабе

                   навучыце сваё дзіця расслабляцца

                   напамінайце дзіцяці аб яго поспехах

                   ідзіце да мэты паступова

                   ніколі не забывайце, што выхаванне – працяглы працэс, які ўключае падтрымку, заахвочванне і ўпартую працу.

Сітуацыя 1.  Сын доўга і настойліва вучыў фізіку (прырода-знаўства). Але строгая настаўніца запатрабавала не толькі пераказу параграфа, але задала пытанні па ім. У выніку замест чакаемай “шасцёркі” усяго толькі “пяць” (ці  нават “чатыры”).  Дзіця заяўляе, што больш не будзе вучыць прадмет, бо ўсё роўна няма карысці. Што рабіць?

Сітуацыя 2.  Дзіця не любіццць нейкі прадмет. Або не выконвае яго зусім, або адкладвае на апошнюю чаргу  і выконвае абы-як.

Выведзіце дзіця на размову аб тым, што вывучаюць па прадмету. Скажыце яму, што яго нелюбімы прадмет быў вашым любімым. Папрасіце паказаць у падручніку тэму, якую ён вывучае ў школе, і параўнайце з тым, як вам выкладалі яе раней ( вы тым часам зразумееце, наколькі ён ведае матэрыял параграфа). Дакажыце ўласным прыкладам, што цяжкія ўраўненні рашаць цікава або проста напрацуйце пэўную схему рашэнняў.

Сітуацыя 3. Сын прыносіць са школы запіс у дзённіку: ”Няўважлівы на ўроку. Запускаў папяровыя самалёцікі”

–Могуць дапамагчы наступныя запаведзі доктара Добсана.

1.    Не зневажайце дзіця. Не выкарыстоўвайце фразы: “А лепш ты прыдумаць не мог?  У цябе ўвогуле галава ёсць на плячах?” і г. д.

2.    Не пагражайце: “Калі ты яшчэ раз так зробіш, ты ў мяне атрымаеш!”

Кожны раз, калі мы пагражаем дзіцяці, мы вучым яго баяцца і ненавідзець сябе. Пагрозы заўсёды адносяцца  да будучага, а дзіця жыве ў цяперашнім, да таго ж зусім бескарысныя: ад іх паводзіны не палепшацца, а станоўчых вынікаў не прыбавіцца.

3.    Не вымагайце абяцанняў. Абяцанні таксама адносяцца да будучага. Слова – гэта адно, а справа – зусім іншае.

Сітуацыя 4. У дзіцяці ў школе канфлікт звязаны з вучобай

У псіхолагаў ёсць паняцце “тактыльны голад”. Гэта дэфіцыт бацькоўскай любові. Прыцісніце, пацалуйце, патармасіце дзіця. Магчыма,  гэтыя пачуцці паслужаць стымулам вырашэння праблем. Пастарайцеся ліквідаваць канфлікт, але не абмяркоўвайце з дзецьмі ўсе яго падрабязнасці. Не гаварыце дрэнна пра школу і не крытыкуйце настаўнікаў у прысутнасці дзяцей. вы заўсёды можаце прыйсці да педагога і пагаварыць, і гэта не абавязкова павінна абмяркоўвацца з дзіцем.прымайце па магчымасці ўдзел у жыцці класа і школы. Дзіця ганарыцца гэтым, а вы лепш дасведчаны ў тым, што адбываецца з дзіцем у школе

ПРЫЁМЫ РАЗВІЦЦЯ МЫСЛЕННЯ

Практыкаванне 1.  Да прапанаванага тэксту падбярыце як мага больш загалоўкаў  Вучыць лёгка выражаць думкі адной фразай/

*Дзеці падбеглі да бацькі. Яны хочуць паведаміць яму нешта цікавае.*

-         *Ціха вы,сарачаняты! Няхай з вас хто-небудзь адзін гаворыць! Я не магу адразу дваіх слухаць.*

-         *А хіба ты, татка, на адно вуха дрэнна чуеш?*

Практыкаванне 2.  Прапануйце некалькі варыянтаў перадачы гэтай жа думкі іншымі словамі (ні адно з дадзеных слоў не павінна ўжывацца)    /Фарміруе уменне аперыраваць словамі, дакладна выражаць думку/

*Сёлетняе лета будзе вельмі цёплым.*

Практыкаванне 3.    З прапанаваных слоў пакінуць тыя словы, якія абазначаюць у нечым падобныя прадметы, а адно “лішняе” слова, якое не валодае гэтай прыкметай, выключыць (прапанаваць варыянты, калі “лішнім” будзе кожнае з дадзеных слоў)         /Вучыць рабіць класіфікацыю па ўласцівасцях/

*Сабака, памідор, сонца.*

Практыкаванне 4. Пералічыце як мага больш спосабаў прымянення прапанаванага прадмета.     /Развівае здольнасць канцэнтраваць увагу на прадмеце, уменне адкрываць у ім нечаканыя магчымасці/

*Кніга*

Анкета для вучняў

1.     Ці падтрымліваюць цябе бацькі ў вучобе?        Так   \ не

2.     Ці размаўляюць з табой бацькі  “па душах”, ці раяцца па праблемах?             Так   \ не

3.      Назаві твой любімы прадмет\_\_\_\_\_\_\_\_\_\_\_\_\_\_\_\_\_\_\_

4.     Назаві твой самы цяжкі прадмет\_\_\_\_\_\_\_\_\_\_\_\_\_\_\_\_\_\_\_

5.     Ці часта ты абмяркоўваеш з бацькамі сваю вучобу? Так\не

6.     Які прадмет быў самым любімым у тваёй мамы?\_\_\_\_\_\_\_\_\_\_

7.     Назаві, што на працягу апошняга тыдня чыталі твае бацькі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.     Што на працягу апошняга тыдня прачытаў ты? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9.      Ці абмяркоўваеш  з бацькамі прачытаныя кнігі, газеты, прагледжаныя тэлеперадачы?        Так \ не

10. Ці караюць цябе бацькі за промахі ў вучобе?        Так \ не

11.Ці любіш ты вучыцца?     Так \ не          Калі не, то чаму? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Анкета для бацькоў

1.     Ці падтрымліваеце ў вучобе  сваё дзіця?    Так   \ не

2.     Ці размаўляюць з вамі дзеці  “па душах”, ці раяцца па праблемах?             Так   \ не

3.      Назавіце любімы прадмет дзіцяці\_\_\_\_\_\_\_\_\_\_\_\_\_\_\_\_\_\_\_

4.     Назавіце самы цяжкі прадмет дзіцяці\_\_\_\_\_\_\_\_\_\_\_\_\_\_\_\_\_\_\_

5.     Ці часта абмяркоўваеце з дзецьмі іх вучобу?   Так\не

6.     Які прадмет быў самым любімым у вас у школе?\_\_\_\_\_\_\_\_\_\_

7.     Назавіце, што на працягу апошняга тыдня чыталі вы і ваш муж\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.     Што на працягу апошняга тыдня прачытаў сын (дачка)? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9.      Ці абмяркоўваеце  з дзецьмі прачытаныя кнігі, газеты, прагледжаныя тэлеперадачы?        Так \ не

10. Ці караеце дзіця за промахі ў вучобе?         Так \ не

11. Ці любіць вучыцца ваша дзіця?     Так \ не          Калі не, то чаму? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Вынікі паралельнага анкетавання:

Лік супадзення адказаў   10   –   0

                                           9    –   0

8    –   1

7    –   3

6    –  9

5    –  15

4    –   4

3    –   0

2    –   0

1    –   0

0    –   0

**Жартоўныя сюжэты**

(У кожным сюжэце два “субяседнікі”)

Ах, дзеці, дзеці! Як яны хутка растуць, як хутка развіваецца іх кемлівасць. Яны ўжо не задаюць пытанні, а на ўсе могуць адказы самі:

-         Які прадмет табе больш за ўсё табе спадабаўся ў школе?

-         Наручны гадзіннік нашага класнага кіраўніка!

-         Кім ты будзеш, калі вырасцеш?

-         Знакамітым чалавекам!

-         Чаму ты так думаеш?

-         Настаўніца сказала, што я абавязкова пападу ў гісторыю.

**Дзеці, дзеці!  Нашы развітыя кіно і тэлебачаннем дзеці…**

-         Калі ты збіраешся рабіць урокі?

-         Пасля кіно.

-         Пасля кіно позна!

-         Вучыцца ніколі не позна!

Дзеці! Яны ўсё бачаць і ўсё зазважаюць!

-         Чаму ты цэлы дзень валяешся на канапе?

-         Рыхт/pspan/emТак \ не4уюся стаць татам.

-         Чаму ты дома не адкрываеш падручнік?

-         Ты ж сама гаварыла, што пабручнікі трэба берагчы!

-         Эх, сынок! Што ж ты на кантрольнай па матэматыцы 120 градусаў не змог адмерыць?

-         А я градуснік дома забыў.

-         (мама задумліва чытае запіс у дзённіку)  Спаў на ўроку гісторыі.

-          Гэта я навучаюся ў сне!

-         (мама правярае дамашняе заданне па фізіцы)  Калі мы карыстаемся правілам “левай рукі”?

-         Калі занята правая!